pythainlp/thaigov-v2-corpus-22032023 huggingface dataset:
วันอาทิตย์ที่ 17 กรกฎาคม 2565
ดีอีเอส เผยกระแสหนังกลางแปลง กทม. ดันข่าวปลอมที่เกี่ยวข้องมาแรง
ดีอีเอส เผยกระแสหนังกลางแปลง กทม. ดันข่าวปลอมที่เกี่ยวข้องมาแรง
ดีอีเอสสรุปสถานการณ์ข่าวปลอมรอบสัปดาห์พบข่าวปลอมเกี่ยวกับเทศกาลกรุงเทพฯกลางแปลงติด2อันดับแรกที่มีคนสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 8-14ก.ค.65โดยศูนย์ต่อต้านข่าวปลอมมีข้อความที่เข้ามาทั้งสิ้น11,814,437ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน374ข้อความรวมเรื่องที่ต้องดำเนินการตรวจสอบ186เรื่องโดยพบว่าสัดส่วนกลุ่มข่าวสุขภาพเริ่มขยับสูงขึ้นมีจำนวนถึง78เรื่องเป็นข่าวเกี่ยวกับโควิด17เรื่อง
อย่างไรก็ตามเมื่อดูจากข้อมูลเชิงลึก(Insight)พบว่าข่าวปลอมที่มีคนสนใจสูงสุดประจำสัปดาห์เป็นข่าวเกี่ยวกับกระแสกิจกรรมการฉายหลังกลางแปลงของกทม.ซึ่งจะจัดขึ้นตลอดเดือนก.ค.นี้ในชื่องานเทศกาล“กรุงเทพฯกลางแปลง”โดยติดอยู่ในอันดับ1และ2
สำหรับข่าวปลอมที่มีคนสนใจสูงสุด10อันดับในรอบสัปดาห์ล่าสุดนี้ได้แก่อันดับ1กทม.จัดเทศกาลกรุงเทพฯกลางแปลงราคาจัดจ้างจอละ8ล้านบาทอันดับ2ผู้ว่าฯกทม.สั่งปิดข่าวและห้ามสื่อลงข่าวการเกิดฟ้าผ่าลงบริเวณลานกิจกรรมหนังกลางแปลงอันดับ3กรุงไทยปล่อยสินเชื่อกรุงไทยใจปล้ำผ่อน300บาทรู้ผล5นาทีผ่านไลน์ อันดับ4ไลน์ของอธิบดีกรมควบคุมโรคอันดับ5กรมอุตุฯเตือน4ภาคเตรียมรับมือพายุฤดูร้อนฝนฟ้าคะนอง70-80%และระวังความเสียหายที่จะเกิดขึ้น
อันดับ6ออมสินเปิดสินเชื่อQRรายวันกู้ได้50,000บาทอนุมัติทุกอาชีพอันดับ7กรมอุตุฯเตือน17จังหวัดระวังพายุลูกใหม่วันที่12ก.ค. 65 - 18ก.ค. 65อันดับ8พพ.รับรองการใช้สายพลังงานประหยัดน้ำมันอันดับ9ยาแอสไพรินพอกหน้าช่วยให้ขาวใสและอันดับ10วิธีตรวจเช็กโรคหลอดเลือดสมองด้วยตนเอง
“ขอความร่วมมือจากประชาชนและภาคส่วนต่างๆอย่างต่อเนื่องในการช่วยกันทำงานแก้ไขปัญหาข่าวปลอมและขอให้ประชาชนรอบคอบในการรับข้อมูลข่าวสารผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมมาที่ศูนย์ต่อต้านข่าวปลอมผ่านไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***************
วันพุธที่ 30 มิถุนายน 2564
ออมสิน ปรับเกณฑ์ขยายความช่วยเหลือ SMEs ให้ธุรกิจอื่นที่ไม่ใช่ท่องเที่ยวกู้ได้ ปลอดชำระเงินต้นนานขึ้น และยืดเวลาขอกู้ถึงสิ้นปี 64
ตามมติ ครม.เมื่อวันที่ 29 มิ.ย.2564 อนุมัติปรับปรุงหลักเกณฑ์และขยายเวลามาตรการสินเชื่อช่วยเหลือผู้ประกอบการ SMEs ของ ธ.ออมสินตามที่ ก.คลังเสนอ เพื่อให้ผู้ประกอบการที่ได้รับผลกระทบจากการแพร่ระบาดของ COVID-19 สามารถเข้าถึงแหล่งเงินทุนได้ทั่วถึงมากขึ้น
นายวิทัย รัตนากร ผู้อำนวยการธนาคารออมสิน เปิดเผยว่า ตามมติคณะรัฐมนตรีเมื่อวันที่ 29 มิถุนายน 2564 อนุมัติการปรับปรุงหลักเกณฑ์และขยายเวลามาตรการสินเชื่อช่วยเหลือผู้ประกอบการ SMEs ของธนาคารออมสินตามที่กระทรวงการคลังเสนอ เพื่อให้ผู้ประกอบการที่ได้รับผลกระทบจากการแพร่ระบาดของ COVID-19 สามารถเข้าถึงแหล่งเงินทุนได้ทั่วถึงมากขึ้น
โครงการสินเชื่อ SMEs มีที่ มีเงิน สำหรับธุรกิจการท่องเที่ยว ปรับหลักเกณฑ์โดยเพิ่มกลุ่มผู้มีสิทธิ์ ขอสินเชื่อตามโครงการนี้ ให้ครอบคลุมผู้ประกอบการ SMEs ประเภทธุรกิจอื่นที่ได้รับผลกระทบโดยตรงด้วย เช่น ร้านอาหารและเครื่องดื่ม ธุรกิจโรงเรียนเอกชน ธุรกิจค้าส่งค้าปลีก ธุรกิจบันเทิง ธุรกิจการเดินทางและขนส่ง ธุรกิจ สปาและนวดแผนไทย เป็นต้น รวมถึงขยายระยะเวลาขอกู้ออกไปจนถึงวันที่ 30 ธันวาคม 2564
ทั้งนี้ สินเชื่อ SMEs มีที่ มีเงิน เป็นสินเชื่อเงื่อนไขผ่อนปรนที่ให้ผู้กู้ใช้ที่ดินเป็นหลักประกันการกู้ วงเงินให้กู้ไม่เกิน 70% ของราคาประเมินที่ดินราชการ อัตราดอกเบี้ยต่ำเพียง 0.10% ต่อปี (ปีแรก) กรณีเป็นบุคคลธรรมดา ให้กู้ไม่เกิน 10 ล้านบาท ส่วนนิติบุคคลให้กู้ไม่เกิน 50 ล้าน โดยธนาคารผ่อนปรนเกณฑ์การพิจารณาให้กู้ โดยไม่ตรวจประวัติเครดิต และไม่วิเคราะห์รายได้ปัจจุบันจากเหตุที่กิจการได้รับผลกระทบจากการแพร่ระบาด
โครงการสินเชื่อดอกเบี้ยต่ำ ออมสินช่วยเหลือ SMEs ในภาคการท่องเที่ยว สำหรับผู้ประกอบการท่องเที่ยวและธุรกิจเกี่ยวเนื่อง วงเงินกู้สูงสุดรายละ 500,000 บาท อัตราดอกเบี้ย 3.99% ต่อปี ปรับหลักเกณฑ์ใหม่ คือ (1) ขยายระยะเวลาการกู้ จากเดิมไม่เกิน 5 ปี เป็นไม่เกิน 7 ปี (2) ขยายระยะเวลาปลอดชำระเงินต้น จาก 1 ปี เป็น 2 ปี รวมถึงขยายระยะเวลาขอกู้ออกไปจนถึงวันที่ 30 ธันวาคม 2564 เช่นกัน
ผู้ที่สนใจสามารถศึกษารายละเอียดเพิ่มเติม และลงทะเบียนขอสินเชื่อได้ที่เว็บไซต์ธนาคารออมสิน www.gsb.or.th หรือติดต่อโดยตรงที่ศูนย์สินเชื่อธุรกิจ SMEs ธนาคารออมสิน 82 แห่งทั่วประเทศ ได้ตั้งแต่บัดนี้เป็นต้นไป สอบถามข้อมูลเพิ่มเติมได้ที่ GSB Contact Center โทร.1115 และที่ facebook : GSB Society
https://www.gsb.or.th/news/pr-30-06-6/
วันศุกร์ที่ 22 เมษายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 8 – 21 เมษายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 8 – 21 เมษายน 2565 พบการกระทำผิด จำนวน 971 คดี คิดเป็นเงินค่าปรับ 13.67 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 8 – 21 เมษายน 2565) พบว่ามีการกระทำผิด จำนวน 971 คดี คิดเป็นเงินค่าปรับ 13.67 ล้านบาท โดยแยกเป็น สุรา จำนวน 595 คดี ค่าปรับ 4.00 ล้านบาท ยาสูบ จำนวน 283 คดี ค่าปรับ 7.41 ล้านบาท ไพ่ จำนวน 4 คดี ค่าปรับ 0.03 ล้านบาท น้ำมันและผลิตภัณฑ์น้ำมัน จำนวน 43 คดี ค่าปรับ 0.49 ล้านบาท น้ำหอม จำนวน 3 คดี ค่าปรับ 0.57 ล้านบาท รถจักรยานยนต์ จำนวน 25 คดี ค่าปรับ 0.56 ล้านบาท และสินค้าอื่น ๆ จำนวน 18 คดี ค่าปรับ 0.61 ล้านบาท โดยมีของกลางแยกเป็นน้ำสุรา จำนวน 8,664.895 ลิตร ยาสูบ จำนวน 166,728 ซอง ไพ่ จำนวน 107 สำรับ น้ำมันและผลิตภัณฑ์น้ำมัน จำนวน 16,015.000 ลิตร น้ำหอม จำนวน 374 ขวด รถจักรยานยนต์ จำนวน 28 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 21 เมษายน 2565 พบว่ามีการกระทำผิด จำนวน 15,286 คดี คิดเป็นเงินค่าปรับ 278.20 ล้านบาท โดยแยกเป็น สุรา จำนวน 8,209คดี ค่าปรับ 72.92 ล้านบาท ยาสูบ จำนวน 5,276 คดี ค่าปรับ 138.55 ล้านบาท ไพ่ จำนวน 251 คดี ค่าปรับ 2.64 ล้านบาท น้ำมันและผลิตภัณฑ์น้ำมัน จำนวน 421 คดี ค่าปรับ 19.10 ล้านบาท น้ำหอม จำนวน 76 คดี ค่าปรับ 3.99 ล้านบาท รถจักรยานยนต์ จำนวน 707 คดี ค่าปรับ จำนวน 16.43 ล้านบาท และสินค้าอื่น ๆ จำนวน 346 คดี ค่าปรับ 24.57 ล้านบาท โดยมีของกลางแยกเป็นน้ำสุรา จำนวน 129,042.615 ลิตร ยาสูบ จำนวน 2,955,162 ซอง ไพ่ จำนวน 17,121 สำรับ น้ำมันและผลิตภัณฑ์น้ำมัน จำนวน 588,635.000 ลิตร น้ำหอม จำนวน 87,147 ขวด รถจักรยานยนต์ จำนวน 864 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/788-2565-8-21-2565-17
วันจันทร์ที่ 24 มกราคม 2565
กระทรวงยุติธรรม มอบเข็มเครื่องหมายยุติธรรมธำรง ชั้นที่ ๑ (อันเป็นเกียรติยศยิ่ง) แก่ข้าราชการผู้ทำคุณประโยชน์
กระทรวงยุติธรรม มอบเข็มเครื่องหมายยุติธรรมธำรง ชั้นที่ ๑ (อันเป็นเกียรติยศยิ่ง) แก่ข้าราชการผู้ทำคุณประโยชน์
ในวันจันทร์ที่ ๒๔ มกราคม ๒๕๖๕ เวลา ๐๘.๓๐ น. ณ ห้องรับรอง ๑๑-๐๒ ชั้น ๑๑ อาคารกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นผู้มอบเข็มเครื่องหมายยุติธรรมธำรง ชั้นที่ ๑ (อันเป็นเกียรติยศยิ่ง) พร้อมใบประกาศนียบัตร ประจำปี ๒๕๖๔ เป็นกรณีพิเศษ แด่ นายนิยม เติมศรีสุข อดีตรองปลัดกระทรวงยุติธรรม และนายวัลลภ นาคบัว รองปลัดกระทรวงยุติธรรม เพื่อยกย่องและเชิดชูเกียรติแด่ข้าราชการ เจ้าหน้าที่กระทรวงยุติธรรม รวมถึงบุคคลภายนอกที่ปฏิบัติหน้าที่ด้วยความทุ่มเท วิริยะและอุตสาหะ ไม่ย่อท้อต่อปัญหาและอุปสรรค ประพฤติตนและปฏิบัติราชการด้วยคุณธรรมและจริยธรรม มีความประพฤติและประวัติอันดีงาม เป็นผู้อุทิศตนในการทำงานและทำคุณประโยชน์ให้แก่กระทรวงยุติธรรม หรือหน่วยงานในสังกัดกระทรวงยุติธรรม
วันศุกร์ที่ 18 กุมภาพันธ์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งเจ้าท่า เข้าระงับจุดพบน้ำมันรั่วเพิ่ม
พร้อมเตรียมป้องกันตลอด 24 ชั่วโมง
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยถึงความคืบหน้าเหตุน้ำมันดิบรั่วไหลที่ จ.ระยอง ล่าสุดเมื่อวันที่ 15 กุมภาพันธ์ 2565 บริษัทสตาร์ ปิโตรเลียม รีไฟน์นิ่ง จก.(มหาชน) SPRC มีหนังสือแจ้งมายังกรมเจ้าท่า พบจุดเสียหายบริเวณท่ออ่อนส่งน้ำมันในตำแหน่งที่สองเพิ่มเติมส่งผลให้น้ำมันที่ค้างท่ออาจรั่วไหลออกมาได้ บริษัทฯ จึงขอปฏิบัติงานพันท่อเพื่อป้องกันการรั่วไหลของน้ำมันดังกล่าว ตนจึงได้สั่งการให้กรมเจ้าท่าประสานหน่วยงานที่เกี่ยวข้องระดมกำลังคนและอุปกรณ์ เตรียมความพร้อมเข้าระงับเหตุ ได้จัดเรือรวมจำนวน 32 ลำ วางแนวบูมล้อมรอบบริเวณใกล้จุดเกิดเหตุ เพื่อป้องกันคราบน้ำมันดิบแพร่กระจายออกไปเป็นวงกว้าง เตรียมใช้เรือดูด ตักคราบน้ำมันดิบที่ลอยอยู่ในทะเลแล้ว นอกจากนี้ได้สั่งกำชับมาตรการและแผนรองรับเหตุที่เกิดขึ้นให้มีความรัดกุม และป้องกันการเกิดเหตุซ้ำ ดังนี้
1. การปฏิบัติการในทะเล ให้บริษัทฯ ดำเนินการแก้ไขให้รัดกุมเพิ่มมากขึ้นกว่าเดิมและเตรียมแผนรองรับเพื่อป้องกันไม่ให้เกิดเหตุการณ์ซ้ำขึ้นอีก
2. ให้หน่วยงานที่เกี่ยวข้อง เตรียมความพร้อมเจ้าหน้าที่ วัสดุอุปกรณ์ ตลอด 24 ชั่วโมง
3. การสื่อสาร ขอให้บริษัทฯ ชี้แจง ทำความเข้าใจกับพี่น้องประชาชนให้ทราบสถานการณ์และมาตรการในการดำเนินการต่อเนื่อง เพื่อให้ประชาชนมีความเข้าใจในสถานการณ์ที่ถูกต้อง
วันศุกร์ที่ 13 สิงหาคม 2564
กระทรวงกลาโหม ขอแสดงความเสียใจและร่วมไว้อาลัย
"น.อ.หญิง ดร.พญ.สรัญยา ฬาพานิช" ในการสูญเสียบุคลากรทางการแพทย์กับการต่อสู้กับโควิด-19
วันพุธที่ 22 กันยายน 2564
พม. จับมือสภากาชาดไทยและกทม. เร่งฉีดวัคซีนป้องกันโควิด-19 ให้กลุ่มเปราะบางในชุมชนย่านธนบุรี พร้อมมอบถุงยังชีพ "ถุงกำลังใจ"
พม. จับมือสภากาชาดไทยและกทม. เร่งฉีดวัคซีนป้องกันโควิด-19 ให้กลุ่มเปราะบางในชุมชนย่านธนบุรี พร้อมมอบถุงยังชีพ "ถุงกำลังใจ"
วันนี้ (22 ก.ย. 64) เวลา 09.00 น.นางสาวอังคณา ใจกิจสุวรรณ รองปลัดกระทรวงการพัฒนาสังคมและความมั่นคงของมนุษย์ลงพื้นที่ ณ โรงเรียนวัดอินทารามวรวิหาร เขตธนบุรี กทม. เพื่อตรวจเยี่ยมการฉีดวัคซีนป้องกันโรคโควิด-19 ให้กับกลุ่มเปราะบางซึ่งมีความเสี่ยงสูง พร้อมมอบถุงยังชีพ "ถุงกำลังใจ" ประกอบด้วยเครื่องอุปโภคบริโภคและยารักษาโรคที่จำเป็น อีกทั้งให้กำลังใจทีมแพทย์บริการฉีด รวมทั้งได้นำคณะเจ้าหน้าที่กระทรวง พม. และอาสาสมัครพัฒนาสังคมและความมั่นคงของมนุษย์ (อพม.) ในพื้นที่เขตธนบุรี ร่วมอำนวยความสะดวกกลุ่มเปราะบางที่เข้ารับการฉีดวัคซีน
นางสาวอังคณากล่าวว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อำนวยการสภากาชาดไทย พระราชทานพระราชวโรกาสให้นายเตช บุนนาค เลขาธิการสภากาชาดไทย นำนายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจำประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อมถวายวัคซีนป้องกันโรคโควิด-19 "ซิโนฟาร์ม" จำนวน 100,000 โดส เพื่อให้สภากาชาดไทยนำไปให้บริการฉีดแก่ประชาชน เพื่อป้องกันการแพร่ระบาดของโรคโควิด-19 ซึ่งสภากาชาดไทยได้จัดสรรวัคซีน "ซิโนฟาร์ม" จำนวน 10,000 โดส ให้กับกระทรวงการพัฒนาสังคมและความมั่นคงของมนุษย์ (พม.) โดยร่วมกับกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สำหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน
นางสาวอังคณากล่าวต่อไปว่า สำหรับวันนี้ (22 ก.ย.64) กระทรวง พม. ร่วมกับสภากาชาดไทย และกรุงเทพมหานคร โดยสำนักอนามัยและสำนักงานเขตธนบุรี รวมทั้ง อพม. ในพื้นที่เขตธนบุรี ได้บูรณาการลงพื้นที่ร่วมกัน ณ โรงเรียนวัดอินทาราม เขตธนบุรี กรุงเทพฯ เพื่อจัดตั้งจุดบริการฉีดวัคซีนป้องกันโควิด-19 ในชุมชน และจัดชุดบริการเคลื่อนที่สำหรับกลุ่มเปราะบาง ทั้งนี้ กระทรวง พม. ขอขอบคุณสำนักงานเขตธนบุรีและโรงเรียนวัดอินทาราม ที่สนับสนุนและให้บริการเรื่องสถานที่ในการจัดตั้งจุดบริการ และเมื่อประชาชนได้รับวัคซีนแล้วจะมีภูมิคุ้มกันตัวเองและครอบครัวต่อไป ซึ่งวันนี้ มีกลุ่มเปราะบางเข้ารับการฉีดวัคซีนจำนวน 918 ราย อีกทั้งกระทรวง พม. ได้มอบถุงยังชีพ "ถุงกำลังใจ" ให้กับผู้ที่เข้ารับการฉีดวัคซีนทุกคน เพื่อช่วยบรรเทาความเดือดร้อนในเบื้องต้น
นางสาวอังคณากล่าวเพิ่มเติมว่า สำหรับกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479 บริการ 24 ชั่วโมง และ 3) สำนักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ ในพื้นที่
วันอังคารที่ 5 ตุลาคม 2564
ครม.เห็นชอบมาตรการปกป้องพิเศษสินค้ามะพร้าวปี64 เก็บภาษีนำเข้า 72% หากนำเข้าเกินโควต้า เพิ่มอัตราส่วนบังคับซื้อมะพร้าวในประเทศ
ครม.เห็นชอบมาตรการปกป้องพิเศษสินค้ามะพร้าวปี64 เก็บภาษีนำเข้า 72% หากนำเข้าเกินโควต้า เพิ่มอัตราส่วนบังคับซื้อมะพร้าวในประเทศ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 ตุลาคม 2564 ว่า สืบเนื่องจากปริมาณมะพร้าวไม่เพียงพอต่อความต้องการในอุตสาหกรรมแปรรูปอาหาร จึงจำเป็นต้องมีการนำเข้ามะพร้าวภายใต้มาตรการปกป้องพิเศษ เพื่อให้ผู้ประกอบการสามารถนำเข้ามะพร้าวได้อย่างต่อเนื่อง มีวัตถุดิบป้อนโรงงานเพียงพอ และที่สำคัญไม่ส่งผลกระทบต่อเกษตรกรผู้ปลูกมะพร้าวภายในประเทศ วันนี้ ครม.จึงมีมติเห็นชอบมาตรการปกป้องพิเศษ (Special Safeguard Measure: SSG) ภายใต้ความตกลงการเกษตรของ WTO และความตกลง FTA สำหรับการนำเข้าสินค้ามะพร้าว ปี 2564 ตามมติคณะกรรมการพืชน้ำมันและน้ำมันพืช เพื่อป้องกันการนำเข้ามะพร้าวมากเกินไปจนกระทบเกษตรกร โดยในปี 2564 ได้กำหนดปริมาณนำเข้ามะพร้าว (Trigger Volume) ห้ามเกิน 311,235 ตัน หากนำเข้ามะพร้าวรวมกันเกินกว่าปริมาณ Trigger Volume ที่กำหนดไว้ ให้กรมศุลกากรจัดเก็บภาษีในอัตราเพิ่มขึ้นเป็นร้อยละ 72 (เท่ากับอัตราปี 2563) จากอัตราภาษีปกติร้อยละ 54 สำหรับการนำเข้ามะพร้าวภายใต้ความตกลง WTO นอกโควตา และอัตราร้อยละ 0 สำหรับการนำเข้ามะพร้าวภายใต้ความตกลง FTA
นอกจากนี้ ที่ประชุมยังได้เห็นชอบการบริหารการนำเข้ามะพร้าวช่วงเดือนกันยายน – ธันวาคม 2564 โดยจัดสรรปริมาณนำเข้ามะพร้าวให้ผู้ประกอบการ 15 ราย ปริมาณรวม 78,477 ตัน เป็นการเข้าในอัตรา 1 : 2.5 คือ นำเข้า 1 ส่วน ต่อการรับซื้อมะพร้าวในประเทศ 2.5 ส่วน ซึ่งเป็นการปรับเพิ่มจากอัตราส่วนก่อนหน้า 1 : 2 เพื่อเป็นการส่งเสริมการใช้มะพร้าวในประเทศเพิ่มขึ้น
การใช้มาตรการปกป้องพิเศษ (SSG) สำหรับสินค้ามะพร้าวนี้ จะเป็นการสร้างสมดุลระหว่างปริมาณผลผลิตในประเทศและความต้องการใช้ในอุตสาหกรรมมะพร้าวแปรรูป เพื่อไม่ให้เกิดผลกระทบทางด้านราคาต่อเกษตรกร และเป็นการบริหารจัดการวัตถุดิบในอุตสาหกรรมแปรรูปให้มีเพียงพอและสม่ำเสมอ” นางสาวรัชดากล่าว
..................
วันศุกร์ที่ 3 ธันวาคม 2564
บอร์ด ธ.ก.ส. เห็นชอบจ่ายเงินประกันรายได้เกษตรกรผู้ปลูกข้าวเพิ่มเติม พร้อมค่าบริหารจัดการข้าว-ประกันรายได้ยางพารา รวมกว่า 138,000 ล้านบาท
บอร์ด ธ.ก.ส. อนุมัติการโอนเงินโครงการประกันรายได้เกษตรกรผู้ปลูกข้าว ปี 2564/65 เพิ่มเติม หลัง ครม. เห็นชอบวงเงินกว่า 74,000 ล้านบาท เตรียมโอนในวันที่ 9-13 ธ.ค. นี้ โดยมีเกษตรกรได้รับประโยชน์ 4.69 ล้านครัวเรือน
บอร์ด ธ.ก.ส. อนุมัติการโอนเงินโครงการประกันรายได้เกษตรกรผู้ปลูกข้าว ปี 2564/65 เพิ่มเติม หลัง ครม. เห็นชอบวงเงินกว่า 74,000 ล้านบาท เตรียมโอนในวันที่ 9-13 ธ.ค. นี้ โดยมีเกษตรกรได้รับประโยชน์ 4.69 ล้านครัวเรือนพร้อมเห็นชอบเงินช่วยเหลือค่าบริหารจัดการและพัฒนาคุณภาพผลผลิตเกษตรกร ในอัตราไร่ละ 1,000 บาท สูงสุดไม่เกิน 20 ไร่ วงเงินกว่า 53,800 ล้านบาทเริ่มโอน 13-17ธ.ค.และโครงการประกันรายได้เกษตรกรชาวสวนยาง ระยะที่ 3 วงเงินกว่า 9,700 ล้านบาท เริ่มโอน 20 ธ.ค. เป็นต้นไป
นายอาคม เติมพิทยาไพสิฐ รัฐมนตรีว่าการกระทรวงการคลัง และประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่าจากสถานการณ์ปัญหาราคาสินค้าเกษตรที่ตกต่ำลง ทำให้เกษตรกรได้รับผลกระทบจากรายได้ที่ลดลง ซึ่ง พลเอกประยุทธ์ จันทร์โอชา นายกรัฐมนตรี มีความห่วงใยในปัญหาที่เกิดขึ้น โดยมอบนโยบายให้ส่วนงานที่เกี่ยวข้องเร่งดำเนินการช่วยเหลือพี่น้องเกษตรกร ล่าสุดคณะรัฐมนตรีได้มีมติเห็นชอบแนวทางช่วยเหลือตามนโยบาย เมื่อวันที่ 30 พฤศจิกายน 2564 ในวันนี้ (3 ธันวาคม 2564) ธ.ก.ส. จึงได้จัดประชุมคณะกรรมการ ธ.ก.ส. เป็นวาระพิเศษ เพื่อให้ความเห็นชอบกรอบแนวทางการดำเนินงานและอนุมัติวงเงินงบประมาณรวม 138,224.76 ล้านบาท ประกอบด้วย
1)โครงการประกันรายได้เกษตรกรผู้ปลูกข้าว ปี 2564/65(เพิ่มเติม)จำนวน 74,569.31 ล้านบาท เกษตรกรได้รับประโยชน์กว่า 4.69 ล้านครัวเรือน โดย ธ.ก.ส. จะทำการตรวจสอบข้อมูลของเกษตรกรที่ได้รับสิทธิ์และดำเนินการโอนเงินประกันรายได้เข้าบัญชีของเกษตรกรโดยตรงในวันที่ 9– 13 ธันวาคม 2564
2)โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65เพื่อบรรเทาความเดือดร้อนจากภาระต้นทุนการผลิตที่สูงขึ้นและจูงใจให้เกษตรกรดูแลรักษาข้าวให้มีคุณภาพดี เพื่อที่จะมีโอกาสขายข้าวในราคาที่สูงและมีรายได้มากขึ้น โดยสนับสนุนเงินให้เกษตรกรที่ขึ้นทะเบียนผู้ปลูกข้าว ปีการผลิต 2564/65 รอบที่ 1 กับกรมส่งเสริมการเกษตร กระทรวงเกษตรและสหกรณ์ ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาทต่อครัวเรือนวงเงินงบประมาณจำนวน 53,871.84 ล้านบาทเป้าหมายเกษตรกรจำนวน 4.57 ล้านครัวเรือน โดยจะเริ่มโอนเงินเข้าบัญชีเกษตรกรในวันที่ 13 – 17 ธันวาคม 2564
3)โครงการประกันรายได้เกษตรกรชาวสวนยาง ระยะที่ 3 เพื่อให้เกษตรกรชาวสวนยางมีรายได้ที่แน่นอนจากการประกันรายได้ ตามการผลิตแต่ละประเภท ได้แก่ ยางพาราแผ่นดิบคุณภาพดี ประกันราคา 60 บาท/กิโลกรัม น้ำยางสด (DRC 100%) ประกันราคา 57 บาท/กิโลกรัมและยางก้อนถ้วย (DRC 50%) ประกันราคา 23 บาท/กิโลกรัมครัวเรือนละไม่เกิน 25 ไร่วงเงินงบประมาณจำนวน 9,783.61 ล้านบาท เป้าหมายเกษตรกร 1.88 ล้านราย พื้นที่สวนยางกว่า 19.16 ล้านไร่โดยจะเริ่มโอนเงินเข้าบัญชีเกษตรกรในวันที่ 20 ธันวาคม 2564 เป็นต้นไป
ทั้งนี้ ธ.ก.ส. มีความพร้อมในการดำเนินงานโครงการประกันรายได้เกษตรกรผู้ปลูกข้าว โดยจะเร่งตรวจสอบข้อมูลเกษตรกรที่ได้รับสิทธิ์ภายในวันที่ 7 ธันวาคม 2564 เตรียมการโอนเงินให้กับเกษตรกรแต่ละรายตามสิทธิ์ที่ได้รับในวันที่ 8 ธันวาคม 2564 และวันที่ 9 ธันวาคม 2564 จะโอนเงินเข้าบัญชีของเกษตรกรและทยอยจ่ายตามรอบการผลิตที่แจ้งถึง 13 ธันวาคม 2564สำหรับอีก 2 โครงการจะดำเนินการตามวันที่กำหนดต่อไป.
วันอังคารที่ 12 เมษายน 2565
ก.แรงงาน ขอความร่วมมือ เทศกาลสงกรานต์อย่าละเลยมาตรการป้องกันโควิด -19 ในสถานประกอบการ
รมว.แรงงาน ห่วงใยนายจ้าง และแรงงานข้ามชาติในสถานประกอบการ แนะนายจ้างดูแลให้ลูกจ้างปฏิบัติตามมาตรการป้องกันและควบคุมโรคของกระทรวงสาธารณสุข ลดความเสี่ยงการแพร่ระบาดโควิด – 19 หลังเทศกาลสงกรานต์
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญในการเฝ้าระวังการแพร่ระบาดโควิด-19 ก่อนและหลังช่วงเทศกาลสงกรานต์อย่างยิ่ง โดยกำชับกระทรวงแรงงานตรวจสอบ ดูแลความปลอดภัยด้านสุขอนามัย ทั้งแรงงานไทยและแรงงานข้ามชาติ เพื่อเป็นส่วนหนึ่งของการควบคุมโรคและทำให้โควิด-19 กลายเป็นโรคประจำถิ่น ซึ่งตนในฐานะรัฐมนตรีว่าการกระทรวงแรงงาน ขอฝากถึงนายจ้าง สถานประกอบการดูแลให้ลูกจ้างทั้งคนไทยและคนต่างชาติในความดูแล เฉลิมฉลองเทศกาลสงกรานต์ด้วยความระมัดระวัง ไม่ละทิ้งมาตรการควบคุมโรคของกระทรวงสาธารณสุข หากลูกจ้างยังได้รับวัคซีนไม่ครบตามเกณฑ์ที่สาธารณะสุขกำหนด นายจ้างสามารถพาลูกจ้างที่เป็นแรงงานข้ามชาติรับวัคซีนได้ตามสิทธิ เพื่อความปลอดภัยของลูกจ้างเอง และลดความเสี่ยงจากการแพร่บาดของโรคโควิด -19 ในสถานประกอบการ
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน โดยให้สำนักงานจัดหางานจังหวัดและสำนักงานจัดหางานกรุงเทพมหานครพื้นที่ 1 -10 ประสานนายจ้าง/สถานประกอบการในพื้นที่ของตน เพื่อประชาสัมพันธ์มาตรการป้องกันและควบคุมโรค รวมทั้งแนะนำให้แรงงานข้ามชาติเข้าใจและปฏิบัติตามมาตรการอย่างเคร่งครัดเพื่อลดการแพร่ระบาด เช่น สวมหน้ากากอนามัยหรือหน้ากากผ้าตลอดเวลาที่ทำงาน หรือทำกิจกรรมอื่นๆ หมั่นล้างมือ หรือทำความสะอาดด้วยเจลแอลกอฮอล์ รักษาระยะห่างระหว่างกัน ทำความสะอาด เช็ดถูพื้นผิววัสดุอุปกรณ์ ที่มีการใช้ร่วมกันอย่างสม่ำเสมอ การจัดกิจกรรมรดน้ำดำหัว ขอให้จัดกิจกรรมในสถานที่ที่มีการระบายอากาศได้ดี หรือที่โล่ง ไม่หนาแน่นหรือคับแคบ และเลี่ยงการรับประทานอาหารหรือเครื่องดื่มร่วมกันเป็นเวลานาน หากมีการเดินทางท่องเที่ยว แนะนำให้ประเมินความเสี่ยงสังเกตอาการของตนเอง หรือตรวจ ATK ด้วยตนเอง เป็นระยะเวลาไม่เกิน 72 ชั่วโมงก่อนการเดินทาง การพบปะ หรือการเข้าร่วมกิจกรรมรวมกลุ่ม
วันเสาร์ที่ 28 สิงหาคม 2564
เพิ่มโควตา แรงงานไทยไปทำงานอิสราเอล 5,000 คน/ปี 4 ประเภทงาน สนใจติดต่อ สนง.จัดหางาน จว. ทั่วประเทศ/สายด่วน 1694
....
กระทรวงแรงงาน เผยไทยได้โควตาส่งแรงงานไปทำงานที่อิสราเอลปีละ 5,000 คน ตามความร่วมมือไทย - อิสราเอลเพื่อการจัดหางาน โดยแรงงานไทยจะได้รับเงินเดือนขั้นต่ำก่อนหักภาษี เดือนละ 5,300 เชคเกลอิสราเอล หรือ ประมาณ 54,590 บาท
.
ประเภทงานที่ทำได้ มี 4 อย่าง ได้แก่ ภาคเกษตรกรรม ภาคบริการร้านอาหาร/ภัตตาคาร ภาคดูแลคนชรา/คนพิการ และภาคก่อสร้าง โดยมีระยะเวลาการจ้างครั้งแรก 2 ปี และสามารถทำงานได้ไม่เกิน 5 ปี 3 เดือน
.
ปัจจุบันมีแรงงานไทยทำงานอยู่ในอิสราเอล 25,000 คน โดยในปี 2564 นี้ ส่งไปแล้วกว่า 5,500 คน และยังมีความต้องการจ้างเพิ่มจากโควตาอีก 1,000 คน
.
ผู้สมัครไปทำงานต่างประเทศผ่านกรมการจัดหางานจะได้รับการคัดเลือกที่โปร่งใส สัญญาจ้างที่เป็นธรรม และการอบรมเพื่อเตรียมความพร้อมในทุกด้านที่จำเป็น สอบถามได้ที่ สำนักงานจัดหางานจังหวัดทุกแห่งทั่วประเทศ หรือสายด่วนกรมการจัดหางาน โทร.1694
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 24 มิถุนายน 2565
ธพว. เปิดตลาดสุดยอดเอสเอ็มอีของดีทั่วไทย "SME D Market” ทุกเดือน ช่วยลูกค้าขายของ เพิ่มรายได้ ขยายตลาด ติดเครื่องธุรกิจหลังโควิดคลี่คลาย
ธพว. จัดโซนพื้นที่บริเวณชั้น 1 อาคาร SME Bank Tower ดำเนินกิจกรรมตลาดสุดยอดเอสเอ็มอีของดีทั่วไทย  “SME D Market”  ขึ้นเป็นประจำทุกเดือน ครั้งละ 2 วันในช่วงปลายของแต่ละเดือน เปิดโอกาสให้ลูกค้า ธพว. สลับสับเปลี่ยนหมุนเวียนมาออกบูธขายสินค้า
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า ธพว. ในฐานะธนาคารเพื่อพัฒนาเอสเอ็มอีไทย นอกเหนือจากการสนับสนุนด้านการเงินแล้ว ยังสนับสนุนด้านการพัฒนาควบคู่ด้วยเสมอ โดยเฉพาะภายหลังสถานการณ์โควิด-19 คลี่คลาย การสนับสนุนการตลาด เป็นสิ่งที่ผู้ประกอบการเอสเอ็มอี ต้องการและอยากได้รับมากที่สุด เพื่อจะสร้างรายได้ชดเชยที่สูญหายไปจากผลกระทบโควิด-19 ดังนั้น ธพว. จัดโซนพื้นที่บริเวณชั้น 1 อาคาร SME Bank Tower ดำเนินกิจกรรมตลาดสุดยอดเอสเอ็มอีของดีทั่วไทย “SME D Market” ขึ้นเป็นประจำทุกเดือน ครั้งละ 2 วันในช่วงปลายของแต่ละเดือน เปิดโอกาสให้ลูกค้า ธพว. ครั้งละ 30-40 ราย สลับสับเปลี่ยนหมุนเวียนมาออกบูธขายสินค้าแก่ประชาชนทั่วไป โดยไม่เสียค่าใช้จ่ายใด ๆ ทั้งสิ้น
สำหรับวันที่ 23-24 มิถุนายน 2565 กิจกรรม “SME D Market” ถูกจัดขึ้นเป็นครั้งที่ 3 ในปีนี้ (2565) มีผู้ประกอบการเอสเอ็มอีชั้นเยี่ยมมาออกบูธ เช่น กิมจิคุณkim นมสด DAIRY HOME และ ลอดช่องสยาม เป็นต้น รวมถึงมีกิจกรรมด้านสังคมและสิ่งแวดล้อม (CSR) เปิดประมูลสินค้าจากผู้บริหาร ธพว. เพื่อนำรายได้ทั้งหมด ไม่หักค่าใช้จ่ายใดๆ ทั้งสิ้น ไปบริจาคสมทบทุนซื้อรถพยาบาล (Ambulance) มอบแก่สถาบันประสาทวิทยา ทั้งนี้ กิจกรรม "SME D Marketฯ” ครั้งที่ 4 กำหนดจะจัดในวันที่ 25-26 กรกฎาคม 2565 นอกจากนั้น ธพว. จะจับมือหน่วยงานพันธมิตรต่าง ๆ พาลูกค้าออกบูธในงานแสดงสินค้าอื่น ๆ อย่างต่อเนื่อง ช่วยสร้างประโยชน์ให้ลูกค้า เพิ่มรายได้ ขยายตลาด สามารถกลับมาเดินหน้าธุรกิจได้เต็มศักยภาพอย่างรวดเร็ว ณ อาคาร SME Bank Tower
วันอังคารที่ 22 มีนาคม 2565
มท.1 เผย ครม. อนุมัติค่าตอบแทนเสี่ยงภัยผู้ปฏิบัติงานด่านหน้าสกัดกั้นโควิด – 19 ให้แก่กำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้าน และสมาชิก อส. กว่า 2.7 แสนคน
มท.1 เผย ครม. อนุมัติค่าตอบแทนเสี่ยงภัยผู้ปฏิบัติงานด่านหน้าสกัดกั้นโควิด – 19 ให้แก่กำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้าน และสมาชิก อส. กว่า 2.7 แสนคน ระยะเวลา 6 เดือน วงเงิน 811.770 ล้านบาท
วันนี้ (22 มี.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า คณะรัฐมนตรีได้มีมติอนุมัติงบประมาณรายจ่ายประจำปีงบประมาณ พ.ศ. 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19) สำหรับเป็นค่าตอบแทนเสี่ยงภัยเจ้าหน้าที่ผู้ปฏิบัติงานด่านหน้าในสถานการณ์โควิด - 19 ได้แก่ กำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้าน และสมาชิกกองอาสารักษาดินแดน (สมาชิก อส.) จำนวน 270,590 คน ในอัตราเดือนละ 500 บาท/คน เป็นระยะเวลา 6 เดือน ตั้งแต่เดือนตุลาคม 2564 ถึงมีนาคม 2565 รวมเป็นเงินงบประมาณทั้งสิ้น 811,770,000 บาท เพื่อเป็นขวัญกำลังใจให้แก่บุคลากรฝ่ายปกครองในระดับพื้นที่ในการปฏิบัติหน้าที่สกัดกั้นและสนับสนุนการบริหารจัดการสถานการณ์การแพร่ระบาดของโรคโควิด-19 ในระดับพื้นที่ ที่ต้องปฏิบัติหน้าที่ด้วยความอดทน เสียสละอย่างต่อเนื่อง และยาวนาน เสี่ยงต่อสุขภาพอนามัยและชีวิต
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ทั้งนี้ ในห้วงการระบาดระลอกใหม่ ตั้งแต่เดือนเมษายน 2564 ถึงปัจจุบัน กำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้าน และและสมาชิก อส. ได้ร่วมดำเนินการเฝ้าระวัง ป้องกัน และควบคุมโรคโควิด-19 ในพื้นที่อำเภอ ตำบล หมู่บ้าน ในด้านต่าง ๆ ได้แก่ 1) การสกัดกั้นการลักลอบเข้าประเทศ การเคลื่อนย้ายแรงงานต่างด้าวโดยผิดกฎหมาย ตั้งจุดตรวจ รวม 1.9 แสนครั้ง มีผู้ผ่านการตรวจ จำนวน 3.8 ล้านคน และทำการลาดตระเวนพื้นที่ชายแดน รวม 1.9 แสนครั้ง จับกุมผู้ลักลอบหลบหนี เข้าเมือง ผู้นำพา ผู้ให้ที่พักพิง รวม 6,910 คน 2) การคัดกรองผู้เดินทางเข้ามาในหมู่บ้าน/ชุมชน กว่า 4.3 แสนคน 3) การสนับสนุนการฉีดวัคซีนป้องกันโรค โดยการจัดเตรียมสถานที่ และวัสดุอุปกรณ์ในสถานที่ราชการ และเอกชนที่มีความพร้อม อำนวยความสะดวกให้ประชาชนเข้ารับการฉีดวัคซีน ร่วมกับอาสาสมัครสาธารณสุขประจำหมู่บ้าน (อสม.) และโรงพยาบาลส่งเสริมสุขภาพตำบล (รพ.สต.) กว่า 4.1 ล้านคน 4) สนับสนุนจังหวัด อำเภอในการจัดตั้งโรงพยาบาลสนาม / สถานที่กักกันตัวแห่งรัฐในพื้นที่จังหวัด (State Quarantine) / สถานที่กักกันตัวทางเลือก (Alternative Quarantine) / ที่พักคอย / สถานที่แยกกักตัวในชุมชน (Community Isolation) รวม 10,133 แห่ง 292,898 เตียง 5) กวดขันการลักลอบเล่นการพนัน การเปิดสถานบริการ สถานประกอบการที่มีลักษณะคล้ายสถานบริการ ผับ บาร์ คาราโอเกะที่ฝ่าฝืนกฎหมาย ร่วมกับ นายอำเภอ ปลัดอำเภอ จำแนกเป็น จับกุมการลักลอบเล่นการพนัน จำนวน 263 คดี รวม 1,430 คน และออกตรวจสถานบริการ สถานประกอบการฯ กว่า 40,395 ครั้ง สั่งปิด รวม 15 แห่ง
“กระทรวงมหาดไทยมีความมุ่งมั่นในการขับเคลื่อนการบริหารจัดการสถานการณ์การแพร่ระบาดของโรคโควิด-19 มาอย่างต่อเนื่อง เพื่อให้เกิดความปลอดภัยสูงสุดให้กับพี่น้องประชาชนคนไทยทุกคน และในขณะเดียวกัน ได้ให้ความสำคัญในการเสริมสร้างขวัญกำลังใจให้กับบุคลากรผู้ปฏิบัติงานด่านหน้าในระดับพื้นที่ที่ทำหน้าที่ด้วยความแข็งขันอย่างต่อเนื่อง” พลเอก อนุพงษ์ฯ กล่าวในช่วงท้าย
วันพุธที่ 15 กันยายน 2564
นายกรัฐมนตรีมอบนโยบายการบริหารจัดการน้ำ เป็นหนึ่งในกลไกเพื่อพลิกโฉมประเทศไทย
นายกรัฐมนตรีมอบนโยบายการบริหารจัดการน้ำ เป็นหนึ่งในกลไกเพื่อพลิกโฉมประเทศไทย
วันนี้ (15 กันยายน 2664) เวลา 14.30 น. ณ ห้องประชุม สำนักงานชลประทานที่ 12 จังหวัดชัยนาท อำเภอสรรพยา จังหวัดชัยนาท พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอกอนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจำสำนักนายกรัฐมนตรี ประชุมหารือกับหน่วยงานที่เกี่ยวข้องกับสถานการณ์น้ำในเขื่อนเจ้าพระยา และการบริหารจัดการน้ำในพื้นที่ลุ่มน้ำเจ้าพระยา ทั้งนี้ การระบายน้ำเจ้าพระยามีศักยภาพการระบายน้ำฝั่งตะวันตกและฝั่งตะวันออก รวม 625 ลบ.ม./วินาที แยกเป็น ฝั่งตะวันตกมีศักยภาพการระบายน้ำ 465 ลบ.ม./วินาที และฝั่งตะวันออกมีศักยภาพการระบายน้ำ 160 ลบ.ม./วินาที ซึ่งคาดว่าปลายเดือนกันยายนจะมีปริมาณฝนมากขึ้น แต่ยังสามารถระบายน้ำลงสู่พื้นที่ต่างๆ ได้อย่างมีประสิทธิภาพไม่ส่งผลกระทบในภาพรวม สำหรับจังหวัดชัยนาท มีแผนงาน/โครงการภายใต้แผนงานบูรณาการบริหารจัดการทรัพยากรน้ำ จำนวน 54 โครงการงบประมาณ 1,334.84 ล้านบาท พื้นที่ชลประทานรับประโยชน์ 92,694 ไร่ ประชาชนได้รับประโยชน์ 2,948 ครัวเรือน พื้นที่ที่ได้รับการป้องกัน 8,000 ไร่ สามารถเพิ่มปริมาณน้ำเก็บกัก 8.80 ล้าน ลบ.ม. และเพิ่มแนวป้องกันตลิ่ง 1.95 กม.
ภายหลังรับฟังบรรยายสรุปฯ นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า นายกรัฐมนตรีนำความห่วงใยของรัฐบาลมาฝากพี่น้องประชาชน รวมทั้งต้องการรับฟังปัญหา และนำข้อมูลในพื้นที่ไปแก้ไขปัญหาอย่างบูรณาการ พร้อมนำบทเรียนที่ผ่านมาเป็นแนวทางในการบริหารจัดการน้ำเพื่อแก้ไขปัญหาครบทุกมิติทั้งน้ำแล้งและน้ำท่วมด้วย โฆษกประจำสำนักนายกรัฐมนตรียังเปิดเผยว่า นายกรัฐมนตรีมีความตั้งใจจะลงให้ครบทุกพื้นที่ด้วย
ในที่ประชุม นายกรัฐมนตรียังกำชับให้ส่วนราชการและ สส. ในพื้นที่นำประสบการณ์ ข้อมูลเดิมมาบริหารจัดการ เตรียมแผนให้พร้อม โดยเฉพาะต้องเตรียมแผนเผชิญเหตุไว้ล่วงหน้า พร้อมสร้างการรับรู้ให้ประชาชนเข้าใจ ขณะเดียวกันก็เน้นย้ำเรื่องการกำจัดสิ่งกีดขวางทางน้ำ เพื่อเปิดทางน้ำ ให้มีการระบายอย่างมีประสิทธิภาพ แต่ต้องไม่เกิดผลกระทบในวงกว้างต่อพื้นที่เศรษฐกิจ รวมทั้งต้องมีการวางแผนกักเก็บน้ำไว้ใช้เพื่อการเกษตรในฤดูแล้ง ในพื้นที่นอกเขตชลประทาน เพื่อให้มีน้ำเพียงพอต่อการทำเกษตร
นายกรัฐมนตรียังยืนยันว่า รัฐบาลมีความตั้งใจที่จะแก้ไขปัญหาให้กับพี่น้องประชาชนให้ดีที่สุด และพร้อมให้การสนับสนุนแผนงาน/โครงการ ต่างๆ ที่สอดคล้องกับการแก้ไขปัญหาในภาพรวม เกิดประโยชน์ต่อประชาชนอย่างแท้จริง
จากนั้น นายกรัฐมนตรีพร้อมคณะได้ตรวจสถานการณ์น้ำในเขื่อนเจ้าพระยา เพื่อเตรียมรับน้ำเหนือหลากและวางแผนป้องกันพื้นที่เจ้าพระยาตอนล่าง ณ เขื่อนเจ้าพระยา ต่อไป
.....................................
วันพฤหัสบดีที่ 2 กันยายน 2564
นายกรัฐมนตรีชี้แจงเกี่ยวกับการปรับตัวและปฏิรูปการศึกษาของไทยในช่วงสถานการณ์โควิด-19
นายกรัฐมนตรีชี้แจงเกี่ยวกับการปรับตัวและปฏิรูปการศึกษาของไทยในช่วงสถานการณ์โควิด-19
วันนี้ (2 ก.ย. 64) เวลา 11.15 น. ณ ห้องประชุมสภาผู้แทนราษฎร ชั้น 2 อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชี้แจง กรณีการจัดการศึกษาในช่วงสถานีโควิด 19 ดังนี้
1. รัฐบาลให้ความสำคัญมาตลอดเพราะเยาวชนคืออนาคต รัฐบาลต้องดูแลทั้งนักเรียนและครู ให้ครูได้ทำการเรียนการสอนอย่างมีประสิทธิภาพ ได้ปรับปรุงรูปแบบการเรียนการสอน การวัดผลให้ตรงกับศตวรรษ 21 และสถานการณ์การแพร่ระบาดของโรคโควิด 19
2. การปฏิรูปเกี่ยวกับครู ได้แก่ การลดภาระงานของครู ลดการรายงานโครงการเหลือเพียง 1% เพื่อให้ครูได้ทำแนวทางการสอน มีเวลาอยู่กับนักเรียนมากขึ้น ลดการทำวิทยฐานะของครูเหลือ 4 ปี ส่งผลดีต่อการสร้างขวัญและกำลังใจครู ไปปรับแนวทางการสอนให้ดียิ่งขึ้น
3. การปฏิรูปของนักเรียน โดยให้ความสำคัญกับการเรียนรู้ทุกช่วงวัย ลดการบ้าน เน้นการปฏิบัติ ทั้งนี้ นายกรัฐมนตรีเห็นว่าการเปลี่ยนแปลงยังมีปัญหาแต่ขอให้ใช้เวลาปรับเปลี่ยนไปเรื่อยๆ รัฐบาลดำเนินการตามแนวทางใหม่ สำหรับนักศึกษาอาชีวะมืออาชีพ ได้ร่วมมือกับต่างประเทศปรับสื่อการเรียนการสอนที่ทันสมัย สามารถเลือกเรียนออนไลน์หรือทางไกล ลดความเหลื่อมล้ำจากการศึกษา รวมทั้งได้มีการเรียนรู้และปฏิบัติจากหลักสูตร Coding ซึ่งคือการเรียนภาษาคอมพิวเตอร์ ตั้งแต่ระดับประถมศึกษา ป.1-ป.3 เพื่อใช้ในชีวิตประจำวันและการทำงานในอนาคต ฝึกอบรมลูกเสือมัคคุเทศก์ โดยนำหลักสูตรจิตอาสา 904 มาใช้ในการฝึกอบรม
4. การจัดการเรียนการสอนและการประเมินผลหลักสูตร ได้ปรับให้เหมาะสมแต่ละพื้นที่ ให้สถานศึกษาจัดการสอนแบบผสมผสานหลายรูปแบบ โดยคำนึงถึงผู้เรียนที่มีคุณภาพ นำเทคโนโลยีดิจิทัลมาใช้ในหลายรูปแบบ อาทิ On-site (การเรียนในสถานศึกษา) On-air (การเรียนทางไกลผ่านระบบดาวเทียมและผ่านระบบ DLTV) Online (ผ่านระบบอินเทอร์เน็ต) On-demand (การเรียนผ่านสื่ออิเล็กทรอนิกส์) On hand (การเรียนแบบส่งเอกสารถึงบ้าน) รวมทั้ง การปรับแนวทางการประเมินผลการเรียนรู้ให้เหมาะกับรูปแบบการเรียนการสอน บริบทของสถานศึกษา และผู้เรียนเป็นสำคัญ ไม่ต้องใช้คะแนนจากการสอบเพียงอย่างเดียว อาจพิจารณาการทำกิจกรรมแทน
5. การแก้ปัญหาหนี้สินครู โดยกระทรวงศึกษาธิการได้ประสานงานหารือกับหน่วยงานที่เกี่ยวข้อง เพื่อหามาตรการในการลดเงินต้น ลดดอกเบี้ย สนับสนุนให้ครูและบุคลากรทางการศึกษาเสียดอกเบี้ยและทำประกันชีวิตที่ผูกกับเงินกู้น้อยลง และวางแผนป้องกันระยะยาวให้ครูเพื่อกู้เงิน รวมทั้งสร้างทักษะการดำเนินชีวิตให้ครูบรรจุใหม่ เพื่อป้องกันปัญหาการมีหนี้สินในอนาคต
วันจันทร์ที่ 8 พฤศจิกายน 2564
กรมสุขภาพจิต ใช้หลัก 3As โน้มน้าวใจประชาชนให้เชื่อมั่นเข้ารับวัคซีนโควิด-19
....
กรมสุขภาพจิต ห่วงประชาชนที่ลังเลฉีดวัคซีนโควิด-19 หรือที่เรียกว่า Vaccine Hesitancy ซึ่งเป็นปัญหาสำคัญที่องค์การอนามัยโลก (WHO) ระบุว่า เป็น 1 ใน 10 ภัยคุกคามระดับโลกทางสาธารณสุข โดยเฉพาะกลุ่มเสี่ยง 608 คือ ผู้สูงอายุ 60 ปี ขึ้นไป ,ผู้มีโรคประจำตัว 7 กลุ่มโรคเรื้อรัง และหญิงตั้งครรภ์อายุครรภ์ 12 สัปดาห์ขึ้นไป หากติดเชื้อเสี่ยงป่วยหนักและเสียชีวิต
.
สำหรับแนวทางการจัดการเพื่อให้ประชาชนยอมรับวัคซีนในกลุ่มที่มีความลังเล ต้องใช้การสัมภาษณ์เพื่อสร้างแรงจูงใจโดยใช้หลัก 3As : Ask Affirm Advice
.
1.ถามเป็น ใช้คำถามปลายเปิดว่ารู้สึกกังวลหรือเป็นห่วงเรื่องอะไร
2.ชมเป็น นำคำตอบมาชื่นชม เช่น การเป็นห่วงสุขภาพนั้นเป็นเรื่องที่ดี
3.แนะเป็น ให้คำแนะนำตรงกับสิ่งที่เป็นห่วง เช่น กลัวอาการข้างเคียงรุนแรง แนะนำว่า มีการดูแลหลังฉีดวัคซีน และผู้ได้รับวัคซีนส่วนใหญ่พบอาการเพียงเล็กน้อยเท่านั้น เมื่อความลังเลใจลดลงแล้ว ควรรีบให้วัคซีนโดยเร็วที่สุด
.
ส่วนกลุ่มที่มีการปฏิเสธอย่างสิ้นเชิง ให้พยายามสอบถามและรับฟังข้อมูล จากนั้นอาจส่งบุคลากรด้านสุขภาพจิตเข้าไปให้ความช่วยเหลือ ให้ได้รับวัคซีนอย่างทั่วถึง หากมีข้อสงสัยสามารถปรึกษาสายด่วนสุขภาพจิต โทร. 1323
#ไทยคู่ฟ้า#ร่วมต้านโควิด19
-------------------
วันศุกร์ที่ 27 พฤษภาคม 2565
รองปลัดภานุวัฒน์ฯ ให้คณะผู้บริหารโตโยต้า มอเตอร์ ประเทศไทย จำกัด เข้าพบ
รองปลัดภานุวัฒน์ฯ ให้คณะผู้บริหารโตโยต้า มอเตอร์ ประเทศไทย จำกัด เข้าพบ
รองปลัดภานุวัฒน์ฯ ให้คณะผู้บริหารโตโยต้า มอเตอร์ ประเทศไทย จำกัด เข้าพบ
วันนี้ (27 พฤษภาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ให้นายสุรภูมิ อุดมวงศ์ รองกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด นำคณะผู้บริหารบริษัทฯ เข้าพบ เพื่อหารือเรื่องโครงการศึกษาความเหมาะสมในการกำจัดซากรถยนต์ที่เป็นมิตรกับสิ่งแวดล้อม โดยมี นายสหวัฒน์ โสภา รองอธิบดีกรมโรงงานอุตสาหกรรม และเจ้าหน้าที่ที่เกี่ยวข้อง ร่วมหารือ ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันพฤหัสบดีที่ 26 พฤษภาคม 2565
ลูกค้า ธอส. ชำระค่าเบี้ยประกันอัคคีภัยง่าย ๆ ด้วย Application : GHB ALL รับความคุ้มครองต่อเนื่อง และสะสมพอยท์แลกของรางวัล
ธอส. เปิดให้ลูกค้าที่ครบกำหนดต่ออายุกรมธรรม์ประกันอัคคีภัยสามารถ ชำระค่าเบี้ยประกันอัคคีภัย เพื่อให้ที่อยู่อาศัยของลูกค้าที่จดจำนองไว้กับธนาคารได้รับความคุ้มครองอย่างต่อเนื่อง จากเหตุการณ์ที่ไม่คาดคิด โดยการชำระผ่าน Mobile Application : GHB ALL
ธนาคารอาคารสงเคราะห์ (ธอส.) เปิดให้ลูกค้าที่ครบกำหนดต่ออายุกรมธรรม์ประกันอัคคีภัยสามารถ ชำระค่าเบี้ยประกันอัคคีภัย เพื่อให้ที่อยู่อาศัยของลูกค้าที่จดจำนองไว้กับธนาคารได้รับความคุ้มครองอย่างต่อเนื่อง จากเหตุการณ์ที่ไม่คาดคิด อาทิ เหตุวินาศภัย ไฟไหม้ หรือภัยอื่น ๆ ที่ได้รับความคุ้มครองตามกรมธรรม์ โดยการชำระผ่าน Mobile Application : GHB ALL โดยไม่ต้องเดินทางไปที่สาขาของธนาคาร เพียงเลือกฟังก์ชั่น “ชำระเงินกู้/ค่าบริการอื่นๆ” จากนั้นเลือก “ชำระค่าประกันอัคคีภัย” โดยระบุเลขประจำตัวประชาชนของผู้กู้หรือเลขที่บัญชีเงินกู้ และเลือกบัญชีที่ต้องการ หลังจากนั้นลูกค้าจะสามารถชำระค่าเบี้ยประกันอัคคีภัยได้ทันทีด้วยการสร้าง QR CODE หรือหักเงินจากบัญชีเงินฝากที่ลูกค้าผูกบัญชีไว้กับ GHB ALL พิเศษ!! เพียงชำระค่าเบี้ยประกันอัคคีภัย ตามจำนวนที่ธนาคารกำหนดภายในวันที่ 31 พฤษภาคม 2565 รับพอยท์ในโครงการ GHB Reward เพื่อสะสมและนำไปแลกเป็น E-VOUCHER สำหรับซื้อสินค้าและบริการของร้านค้าชั้นนำที่ ธอส.คัดสรรมาเข้าร่วมโครงการได้อีกด้วย สอบถามรายละเอียดเพิ่มเติม หรือติดตามข้อมูลข่าวสารของธนาคารได้ที่ GHBank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และ Application : GHB ALL
วันพฤหัสบดีที่ 30 กันยายน 2564
คลิกเลย www.pwrc.thaiwater.net เว็บไซต์ติดตามสถานการณ์น้ำทั่วไทย
....
สำนักงานทรัพยากรน้ำแห่งชาติ (สทนช.) จัดทำเว็บไซต์www.pwrc.thaiwater.net“ศูนย์ข้อมูลทรัพยากรน้ำระดับจังหวัด” ให้ประชาชนเข้าถึงข้อมูลและติดตามสถานการณ์น้ำของทุกจังหวัดทั่วประเทศได้ ตลอด 24 ชั่วโมง
.
เรียกได้ว่าเป็นคลังข้อมูลน้ำแห่งชาติ ครบทั้งข้อมูลสถานการณ์น้ำฝน พายุ ปริมาณน้ำในแหล่งน้ำต่าง ๆ การติดตามน้ำท่วมฉับพลัน ฯลฯ เพื่อใช้ติดตามสถานการณ์น้ำในระยะนี้อย่างใกล้ชิด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 28 พฤศจิกายน 2564
โฆษกรัฐบาลย้ำ สหประชาชาติไม่ได้ขีดเส้นไทยแก้ ม.112 เตือนประชาชนอย่าเชื่อข้อมูลเท็จ
โฆษกรัฐบาลย้ำ สหประชาชาติไม่ได้ขีดเส้นไทยแก้ ม.112 เตือนประชาชนอย่าเชื่อข้อมูลเท็จ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่มีคลิปวิดีโอในสื่อสังคมออนไลน์ เผยแพร่ “ข้อมูลเท็จ” สหประชาชาติให้ประเทศไทยแก้ไข ม.112 ว่าไม่เป็นความจริง โดยต่อกรณีดังกล่าว กระทรวงการต่างประเทศได้ชี้แจงถึงประเด็นดังกล่าวแล้ว ดังนี้ เมื่อวันที่ 10 พฤศจิกายน 2564 ไทยได้นำเสนอรายงานสิทธิมนุษยชนของไทยต่อสหประชาชาติ ภายใต้กระบวนการทบทวนรายงานสิทธิมนุษยชนตามกลไก Universal Periodic Review (UPR) รอบที่ 3 เป็นการดำเนินการตามปกติ ทั้งนี้ สหประชาชาติไม่ได้เป็นองค์การที่จะมาบังคับ หรือมาขีดเส้นตายกำหนดเวลาให้ประเทศสมาชิกต้องตอบรับข้อเสนอแนะหรือต้องไปแก้กฎหมาย โดยจากการรายงานสิทธิมนุษยชนของไทยตามกลไก Universal Periodic Review เป็นที่น่าชื่นชมที่ไทยได้รับคำชมในพัฒนาการหลาย ๆ เรื่อง โดยเฉพาะด้านการพัฒนาที่ยั่งยืน สิทธิทางเศรษฐกิจ สังคม และวัฒนธรรม นโยบายประกันสุขภาพถ้วนหน้า รวมถึงการลดความเหลื่อมล้ำ และการดูแลกลุ่มเปราะบาง
นายธนกรฯ กล่าวอีกว่า ขอให้ประชาชนอย่าหลงเชื่อ และไม่ส่งต่อข้อมูลดังกล่าว โดยขอให้ตรวจสอบข้อมูลข่าวสาร รับข้อมูลจากหน่วยงานโดยตรง ส่วนผู้ผลิตและเผยแพร่ข่าวปลอม บิดเบือน หรือเฟคนิวส์ เสี่ยงจะถูกดำเนินคดี ตามพ.ร.บ.คอมพิวเตอร์, พ.ร.ก.ฉุกเฉินฯ รวมทั้งกฎหมายอื่นๆ ที่เกี่ยวข้อง มีโทษทั้งจำและปรับ จึงขอเตือนผู้ไม่ประสงค์ดีทุกคนให้ปฏิบัติตามกฎหมาย อย่ากระทำการอันจะทำให้เกิดความสับสนในสังคม
วันศุกร์ที่ 12 สิงหาคม 2565
รัฐมนตรี ดีอีเอส ร่วมพิธีทำบุญตักบาตร – ลงนามถวายพระพร - ถวายเครื่องสักการะและพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา
รัฐมนตรี ดีอีเอส ร่วมพิธีทำบุญตักบาตร – ลงนามถวายพระพร - ถวายเครื่องสักการะและพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา
เมื่อวันที่12สิงหาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมดีอีเอสร่วมพิธีทำบุญตักบาตรถวายพระราชกุศลณท้องสนามหลวงโดยมีพล.อ.ประยุทธ์จันทร์โอชานายกรัฐมนตรีและรมว.กลาโหมและภริยาเป็นประธานในพิธีฯ และร่วมลงนามถวายพระพรสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงเนื่องในโอกาสมหามงคลเฉลิมพระชนมพรรษา90พรรษา12สิงหาคม2565ณพระบรมมหาราชวังจากนั้นรัฐมนตรีดีอีเอสร่วมพิธีทางศาสนามหามงคล5ศาสนาซึ่งมีผู้นำ5ศาสนาและพระสงฆ์จากโครงการบรรพชาอุปสมบทเฉลิมพระเกียรติฯจำนวน91รูปเข้าร่วมพิธีและถวายเครื่องราชสักการะและวางพานพุ่มณพระบรมมหาราชวัง ณท้องสนามหลวง
****************
วันพฤหัสบดีที่ 25 พฤศจิกายน 2564
นายกฯ ย้ำกลไกพหุภาคีนิยม เเละแนวทาง 5P เพื่อความกินดีอยู่ดีของประชาชน การพัฒนาที่ยั่งยืน และร่วมกันก้าวผ่านวิกฤตต่างๆ ของโลก ในพิธีเปิด ASEM 13
นายกฯ ย้ำกลไกพหุภาคีนิยม เเละแนวทาง 5P เพื่อความกินดีอยู่ดีของประชาชน การพัฒนาที่ยั่งยืน และร่วมกันก้าวผ่านวิกฤตต่างๆ ของโลก ในพิธีเปิด ASEM 13
วันนี้ (วันพฤหัสบดีที่ 25 พฤศจิกายน 2564) เวลา 15.05 น. ตามเวลาประเทศไทย ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงในฐานะผู้ประสานงานกลุ่มอาเซียน สำหรับพิธีเปิดการประชุมผู้นำเอเชีย - ยุโรป ครั้งที่ 13 (The 13th ASEM Summit: ASEM13) ผ่านระบบการประชุมทางไกล โดยนายธนกร วังบุญคงชนะ โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกัมพูชาในฐานะเจ้าภาพได้กล่าวถึงการประชุมภายใต้หัวข้อหลักคือ “Strengthening Multilateralism for Shared Growth” ซึ่งสอดคล้องกับสถานการณ์ภายหลังโควิด-19 ที่ต้องมุ่งสร้างพหุภาคีนิยมที่เข้มแข็งและยั่งยืน การประชุมครั้งนี้จะเป็นโอกาสให้ผู้นำยืนยันถึงความสำคัญของการเป็นหุ้นส่วนของทั้งสองภูมิภาค ส่งเสริม ASEM ในเวทีโลก เพื่อรับมือกับประเด็นระหว่างประเทศ ซึ่งกัมพูชายืนยันให้ความสำคัญกับการรักษาความร่วมมือในกรอบ ASEM
นายกรัฐมนตรีได้กล่าวยินดีในโอกาสครบรอบ 25 ปีของการจัดตั้งการประชุมผู้นำเอเชีย-ยุโรป หรือASEM ซึ่งถือกำเนิดขึ้นในภูมิภาคอาเซียนที่กรุงเทพมหานคร จากหัวข้อหลักของการหารือเรื่อง “การเสริมสร้างพหุภาคีนิยมเพื่อการเติบโตร่วมกัน” ไทยเชื่อมั่นว่าพหุภาคีนิยมเป็นหัวใจสำคัญของความร่วมมือที่จะนำพาโลกผ่านพ้นวิกฤตต่าง ๆ ซึ่งความร่วมมือพหุภาคีไม่ใช่แค่การมารวมตัวกันเพื่อหารือ แต่ต้องมีความร่วมมือที่จับต้องได้บนพื้นฐานของผลประโยชน์ร่วมของประเทศสมาชิก ในโอกาสนี้ นายกรัฐมนตรีจึงได้นำเสนอความร่วมมือ 5 ด้านตามแนวทาง 5P ของวาระการพัฒนาที่ยั่งยืน ค.ศ. 2030 ของสหประชาชาติ ดังนี้
ประการที่ 1 People ต้องสร้างความมั่นคงให้แก่ประชาชน ASEM กว่าสี่พันล้านคน ทั้งในด้านสุขภาพ ความกินดีอยู่ดี และความปลอดภัยในชีวิต ยึดหลักประชาชนเป็นศูนย์กลางในการพัฒนาและไม่ทิ้งใครไว้ข้างหลัง รวมถึง ต้องเร่งการกระจายวัคซีนป้องกันโรคโควิด-19 อย่างเท่าเทียม ทั่วถึง และรวดเร็ว และส่งเสริมหลักประกันสุขภาพถ้วนหน้า
ประการที่ 2 Partnership เสริมสร้างความเป็นหุ้นส่วนที่เท่าเทียมระหว่างกัน บนพื้นฐานความเชื่อใจ เคารพซึ่งกันและกัน และมีผลประโยชน์ร่วมกัน รวมทั้ง การเสริมสร้างหุ้นส่วนพหุภาคีต่าง ๆ เพื่อรับมือกับความท้าทายในอนาคต ภายใต้กรอบองค์การระหว่างประเทศ
ประการที่ 3 Peace ความร่วมมือระหว่างกันของ ASEM จะต้องเสริมสร้างบรรยากาศความสัมพันธ์ระหว่างประเทศที่เอื้อต่อสันติภาพ และป้องกันไม่ให้เกิดการแข่งขันหรือความขัดแย้งระหว่างประเทศในภูมิภาคต่าง ๆ ที่อาจบานปลายกลายเป็นความขัดแย้งระดับโลกได้
ประการที่ 4 Prosperity ต้องเติบโตร่วมกัน โดยยึดมั่นในระบบการค้าพหุภาคีบนกฎกติกาขององค์การการค้าโลก ให้ความสำคัญกับการปรับตัวสำหรับการปฏิวัติอุตสาหกรรมครั้งที่ 4 โดยเฉพาะ upskill และ reskill ของภาคแรงงาน และวิสาหกิจขนาดกลางและขนาดย่อม ตลอดจน เสริมสร้างห่วงโซ่อุปทานโลก
ประการที่ 5 Planet ต้องร่วมมือกันรักษาโลกใบนี้ โดยใช้แนวทางการสร้างสมดุลในการพัฒนา เพื่อให้ทุกประเทศสามารถบรรลุเป้าหมายวาระการพัฒนาที่ยั่งยืนภายในปี ค.ศ. 2030
ในตอนท้าย นายกรัฐมนตรี กล่าวเเสดงความหวังว่า การประชุมครั้งนี้จะส่งเสริมการแลกเปลี่ยนประสบการณ์และความคิด เพื่อโลกที่มีความสมดุล สงบ สันติ มั่งคั่ง และยั่งยืน
วันเสาร์ที่ 18 ธันวาคม 2564
รมช.ประภัตร มอบโค "โครงการธนาคารโค - กระบือ เพื่อเกษตรกร ตามพระราชดำริ " จังหวัดร้อยเอ็ด ช่วยเหลือเกษตรกร ส่งความสุข รับปีใหม่ 2565
รมช.ประภัตร มอบโค "โครงการธนาคารโค - กระบือ เพื่อเกษตรกร ตามพระราชดำริ " จังหวัดร้อยเอ็ด ช่วยเหลือเกษตรกร ส่งความสุข รับปีใหม่ 2565 เผยกรมการข้าวเตรียมเปลี่ยนเมล็ดพันธ์ข้าว ปี 2565 -2567 ส่งเสริมให้ชาวนาเปลี่ยนใช้เมล็ดพันธุ์คุณภาพ
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เป็นประธานในพิธีมอบโคในโครงการธนาคารโค-กระบือเพื่อเกษตรกรตามพระราชดำริและมอบเวชภัณฑ์ฟื้นฟูสุขภาพสัตว์ณเทศบาลตำบลสีแก้วอำเภอเมืองจังหวัดร้อยเอ็ดโดยมีนายสุรเดชสมิเปรมรองอธิบดีกรมปศุสัตว์นางสาวเสาวลักษณ์ศุภกมลเสนีย์รองเลขาธิการสำนักงานมาตรฐานสินค้าเกษตรและอาหารแห่งชาติ(มกอช.)นายภูสิตสมจิตต์ผู้ว่าราชการจังหวัดร้อยเอ็ดตลอดจนหัวหน้าส่วนราชการกระทรวงเกษตรและสหกรณ์ผู้นำภาคประชาชนและเกษตรกรเข้าร่วม
ทั้งนี้นายประภัตรกล่าวว่าโครงการธนาคารโค-กระบือเพื่อเกษตรกรตามพระราชดำริเกิดขึ้นจากพระมหากรุณาธิคุณพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวที่ทรงพระราชทานมอบโคให้แก่เกษตรกรตำบลสีแก้วและตำบลปอภารเพื่อช่วยเหลือเกษตรกรที่ยากจนให้มีโคเป็นของตนเองและขยายผลให้กับเกษตรกรข้างเคียงเป็นปัจจัยในการประกอบอาชีพเกษตรกรรมเพิ่มผลผลิตทางการเกษตรทำให้เกษตรกรมีรายได้และมีความเป็นอยู่ที่ดีขึ้นได้มูลโคเป็นปุ๋ยคอกได้โคเป็นทรัพย์สินของตนเองเป็นการเพิ่มรายได้ลดรายจ่ายรวมถึงเป็นการสนับสนุนให้เกษตรกรมีส่วนร่วมในการรวมกลุ่มสร้างความเข้มแข็งให้กับชุมชน
"วันนี้มีการส่งมอบโคในโครงการธนาคารโค-กระบือเพื่อเกษตรกรตามพระราชดำริ70ตัวมอบเวชภัณฑ์ฟื้นฟูสุขภาพสัตว์จำนวน70ชุดหญ้าอาหารสัตว์พระราชทานจำนวน100ฟ่อนนอกจากนี้ยังมีข่าวดีซึ่งนับเป็นของขวัญปีใหม่มามอบให้เกษตรกรตำบลสีแก้วและตำบลปอภารอำเภอเมืองจังหวัดร้อยเอ็ดโดยก่อนปีใหม่2565กระทรวงเกษตรฯภายใต้โครงการธนาคารโค-กระบือเพื่อเกษตรกรตามพระราชดำริจะจัดโคมามอบให้อีก140ตัวเพื่อจัดสรรเพิ่มเติมให้ครบอย่างน้อยหมู่บ้านละ5ตัว"รมช.ประภัตรกล่าว
นายประภัตรกล่าวด้วยว่าเพื่อเป็นการส่งเสริมการปลูกข้าวที่มีประสิทธิ์ภาพมากขึ้นตนได้มอบหมายให้กรมการข้าวที่อยู่ในการกำกับดูแลเร่งดำเนินโครงการส่งเสริมการเปลี่ยนเมล็ดพันธุ์ข้าวปี2565 -2567เพื่อส่งเสริมให้ชาวนาเปลี่ยนเมล็ดพันธุ์ข้าวคุณภาพดีสำหรับใช้เพาะปลูกและเพิ่มประสิทธิภาพการผลิตข้าวให้สามารถแข่งขันในตลาดโลกในพื้นที่ปลูกข้าว76จังหวัดซึ่งศูนย์เมล็ดพันธุ์ข้าวที่ผลิตและจำหน่ายเมล็ดพันธุ์ข้าว29แห่งได้มึการเตรียมพร้อมในช่วงเดือนมกราคม2565 -กันยายน2567โดยมีเป้าหมายในปี2565จำนวน5ล้านไร่เมล็ดพันธุ์ข้าว75,000ตันปี2566จำนวน10ล้านไร่เมล็ดพันธุ์ข้าว150,000ตันและปี2567จำนวน12ล้านไร่เมล็ดพันธุ์ข้าว180,000ตันรวมทั้งสิ้น27ล้านไร่เมล็ดพันธุ์ข้าว405,000ตัน
วันพฤหัสบดีที่ 18 พฤศจิกายน 2564
กระทรวงเกษตรฯ ขับเคลื่อนงานโครงการอันเนื่องมาจากพระราชดำริ โครงการพัชรสุธาคชานุรักษ์ ในพื้นที่ 5 จังหวัดภาคตะวันออก
กระทรวงเกษตรฯ ขับเคลื่อนงานโครงการอันเนื่องมาจากพระราชดำริ โครงการพัชรสุธาคชานุรักษ์ ในพื้นที่ 5 จังหวัดภาคตะวันออก (จันทบุรี ชลบุรี สระแก้ว ฉะเชิงเทรา และระยอง) และโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ (กาญจนบุรี)
เมื่อวันที่ 17 พ.ย. 64 นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมการดำเนินงานโครงการอันเนื่องมาจากพระราชดำริฯ ในฐานะ ประธานคณะทำงานขับเคลื่อนฯ 2 คณะ ผ่านระบบ Video Conference (Zoom Meeting) จากห้องประชุม 123 กระทรวงเกษตรและสหกรณ์ โดยเริ่มจากการประชุมคณะทำงานขับเคลื่อนโครงการพัชรสุธาคชานุรักษ์ กระทรวงเกษตรและสหกรณ์ ครั้งที่ 1/2564 ซึ่งที่ประชุมแจ้งให้คณะทำงานฯ ทราบผลการดำเนินงานในปี 2564 ที่ดำเนินการในพื้นที่ 5 จังหวัดภาคตะวันออก ได้แก่ จันทบุรี ชลบุรี สระแก้ว ฉะเชิงเทรา และระยอง ซึ่งมีหน่วยงานที่เกี่ยวข้องของกระทรวงเกษตรและสหกรณ์ร่วมขับเคลื่อน มีการดำเนินงานที่สอดรับกับแผนแม่บทสร้างความสมดุลระหว่างคนกับช้างป่า ภายใต้โครงการพัชรสุธาคชานุรักษ์ ผ่านกลยุทธ์ส่งเสริมการพัฒนาศักยภาพป่าชุมชน และกลยุทธ์ปรับเปลี่ยนอาชีพ พัฒนาอาชีพ โดยมีกิจกรรมตั้งแต่การอบรมให้ความรู้ ด้านการผลิต การฝึกอบรมอาชีพเสริมต่าง ๆ การจัดทำบัญชีครัวเรือน การพัฒนาธุรกิจชุมชน การจัดหาแหล่งน้ำชุมชน การจัดทำศูนย์เรียนรู้และพัฒนาเกษตรกรต้นแบบ เป็นต้น โดยบูรณาการร่วมกันของทุกภาคส่วนที่เกี่ยวข้อง ทั้งในและนอกกระทรวงเกษตรและสหกรณ์ เพื่อให้ประชาชนที่อยู่ในพื้นที่บริเวณป่ารอยต่อสามารถประกอบอาชีพการเกษตรได้ผลดีและลดผลกระทบจากการบุกรุกพื้นที่ทำการเกษตรของช้างป่า ทั้งนี้ ที่ประชุมได้พิจารณา (ร่าง) แผนปฏิบัติงานด้านการเกษตร ประจำปีงบประมาณ 2565 - 2568 ตามแผนแม่บทสร้างความสมดุลระหว่างคนกับช้างป่า ภายใต้โครงการพัชรสุธาคชานุรักษ์ กระทรวงเกษตรและสหกรณ์
จากนั้น รองปลัดกระทรวงเกษตรและสหกรณ์ ได้เป็นประธานการประชุมคณะทำงานขับเคลื่อนโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี ซึ่งโดยคณะทำงานฯ ได้มรายงานผลการดำเนินงาน ในเรื่องกาสำรวจข้อมูล โดยชุมชนบ้านสาละวะ มีการเข้าร่วมโครงการส่งเสริมอาชีพปลูกผักสวนครัว จำนวน 60 ครัวเรือน และชุมนบ้านไล่โว่ มีผู้เข้าร่วมโครงการ 50 ครัวเรือน และส่งเสริมให้ผู้เข้าร่วมโครงการมีกิจกรรมเสริมให้ชาวบ้านมีรายได้เพิ่ม ทั้งการส่งเสริมการปลูกพืชแบบแปลงรวม การส่งเสริมการพัฒนาไม้ผลเดิม การส่งเสริมพัฒนาอาชีพ และการส่งเสริมวิสาหกิจชุมชนและการตลาด โดยมอบหมายให้หน่วยงานที่เกี่ยวข้องในระดับพื้นที่สนับสนุนการดำเนินงานเพื่อให้บรรลุวัตถุประสงค์โครงการต่อไป พร้อมกันนี้ ได้พิจารณา (ร่าง) แผนปฏิบัติงานด้านการเกษตร ประจำปีงบประมาณ 2565 - 2569 โครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี ซึ่งเน้นไปในการส่งเสริมและพัฒนาอาชีพตามแนวปรัชญาเศรษฐกิจพอเพียง และการทำการเกษตรอินทรีย์ โดยให้มีความสอดคล้องต่อความต้องการของประชาชนในพื้นที่ให้มากที่สุด
วันอาทิตย์ที่ 21 สิงหาคม 2565
​Thailand to host “APEC Health Week” during Aug 22-26
​Thailand to host “APEC Health Week” during Aug 22-26
Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha expressed confidence on Thailand’s capability to host various meetings and events under the APEC framework, including the “APEC Health Week”, to be held during August 22-26, 2022.
According to the Acting Government Spokesperson, Thailand will host the 12th High Level Meeting on Health and the Economy (HLMHE) under the theme: “Open to Partnership. Connect with the World. Balance Health and the Economy”, which will be the first public health conference (“APEC Health Week”) in the country. The meeting will be organized both onsite and online, and Thailand is now ready to welcome the attendance of public health ministers of the APEC member economies, heads of international organizations, i.e., ASEAN Secretary-General and APEC Secretariat Executive Director, as well as 150 high-level officials and representatives from various sectors.
The event will be an opportunity for Thailand to showcase its medical and public health capacity on par with the international standard, and to become world's medical hub, through the exhibition of medical service magnets, medical tourism activities, and high products hub, such as Thai traditional massage, spa treatment.
The Prime Minister thanked all concerned agencies for supporting and organizing various meetings under the APEC framework which fitted the country’s honor as APEC host. Thailand’s hosting of the APEC Health Week 2022 in the midst of world’s various challenges will also be an opportunity for all sides to join forces in attaining public health and economic balances in a bid to move toward sustainable and inclusive economic recovery.